На основу члана 15 став 1 Закона о комуналним дјелатностима (“Службени лист ЦГ”, бр. 55/16, 2/18 и 66/19) и члана 38 став 1 Статута општине Никшић („Службени лист ЦГ - Општински прописи“, број 31/18), Скупштина општине Никшић, на сједници одржаној \_\_\_\_\_\_\_ 2022. године, донијела је

О Д Л У К У

о измјени Одлуке о јавним паркиралиштима на територији општине Никшић

Члан 1

У Одлуци о јавним паркиралиштима на територији општине Никшић (“Службени лист Црне Горе - Општински прописи”, број 53/19 ) у члану 19 став 2 алинеја 2 мијења се и гласи:

“посједује доказ да је власник или корисник возила за које се тражи повлашћена карта.”

Члан 2

Ова одлука ступа на снагу осмог дана од дана објављивања у “Службеном листу Црне Горе - Општински прописи”.

Број: 01-030 -

Никшић, \_\_\_\_\_\_\_\_\_\_\_\_\_ 2022. године

СКУПШТИНА ОПШТИНЕ НИКШИЋ

П р е д с ј е д н и к

Немања Вуковић,с.р.

О б р а з л о ж е њ е

I Правни основ

Правни основ за доношење Одлуке о измјени Одлуке о регулацији саобраћаја на територији општине Никшић садржан је у члану 15 став 1 Закона о комуналним дјелатностима (“Службени лист Црне Горе”, бр. 55/16, 02/18 и 66/19), којим је прописано између осталог, да јединица локалне самоуправе прописује начин и услове организовања и обављања комуналне дјелатности одржавање јавних простора за паркирање и услове за пружање услуге паркирања, а нарочито права и обавезе вршиоца комуналне дјелатности и корисника.

Чланом 38 став 1 Статута општине Никшић („Службени лист Црне Горе - Општински прописи“, број 31/18) прописани су акти које Скупштина доноси у вршењу послова из свог дјелокруга.

II Разлози за доношење

Важећом Одлуком о јавним паркиралиштима на територији општине Никшић повлашћени корисник је физичко лице које има возило регистривано на своје име. Међутим, физичка лица који посједују возила, а која нијесу регистрована на њихово име не могу остварити право на куповину повлашћених карата.

Разлог за измјену Одлуке о јавним паркиралиштима на територији општине Никшић је да се омогући физичким лицима који имају пребивалиште у зони паркирања куповина повлашћених карата које посједују доказ да је власник или корисник возила.

Полазећи од наведеног предлаже се Скупштини општине Никшић да донесе Одлуку о измјени Одлуке о јавним паркиралиштима на територији општине Никшић

ОБРАЂИВАЧ

Секретаријат за комуналне послове и саобраћај

Видак Кртолица,с.р.